armvectores/hy_wikipedia_2023 huggingface dataset:
Հանս Յանուշկևիչ

Հանս Յանուշկևիչ (գերմ.՝ Hans von Januszkiewicz, հունվարի 17, 1855(1855-01-17), Շեցին, Պրուսիայի թագավորություն - մարտի 3, 1937(1937-03-03), Franzburg, Vorpommern-Rügen District, Մեկլենբուրգ-Առաջավոր Պոմերանիա, Գերմանիա), գերմանացի գրող, դրամատուրգ և թատերական քննադատ։


== Կենսագրություն ==
Ազգությամբ լեհ է։ Իր ստեղծագործությունների մեծ մասը գրել է «Հանս ֆոն Ռեյնֆիս» կեղծանվամբ։
Գրել է շատ կատակերգություններ և այլ ստեղծագործություններ.

«Die Schattenkönigin» (1880 թվական)
«Marotten» (1880 թվական),
«Dramatisches Allerlei» (1880 թվական),
«Kombinationen. Lust. Theaterklatsch. Marotten» (1881 թվական),
«Fromme Lügen» (1892 թվական),
«Der neue Herr» (1894 թվական),
«Eifersucht» (1894 թվական),
«Kampf» (1903 թվական) և այլն։Ավելի ուշ գրված հայտնի ստեղծագործություններից են.

«Der Dorf-Daniel» վեպը (1911 թվական),
«Die Rose von Gravelotte (Rose-Marie): historisch-romantisches Schauspiel in zwei Abteilungen und vier Aufzügen» պատմական-ռոմանտիկ նովելը (1918 թվական)։Նրա` հինգ գործողությամբ «Die Sitte» պիեսը դեռ բեմադրվում է գերմանական թատրոնների բեմերում։
1896 թվականին եղել է «Deutche Drama» հրատարակության գխավոր խմբագիրը։
1897-1898 թվականներին Ռիխարդ Վերդեի հետ միասին հրապարակել է Բեռլինի մտավոր կյանքի «Das Geistige Berlin; eine Encyklopaedie des geistigen Lebens Berlins» հանրագիտարանը, նրանք համատեղ հրատարակել են նաև մի շարք կենսագրական աշխատանքներ, որոնց շարքում են` «Leben und Wirken der Architekten, Bildhauer, Bühnenkünstler, Journalisten, Maler, Musiker, Schriftsteller, Zeichner»։


== Ծանոթագրություններ ==
(5231) Վերն

(5231) Վերն (անգլ.՝ Verne), աստերոիդ աստերոիդների հիմնական գոտում։ Հայտնաբերվել է 1988 թվականի մայիսի 9-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,61897 ա. մ., առավելագույնը մոտենում է 2,2217 ա. մ. հեռավորության վրա և հեռանում 3,0163 ա. մ.։ Արեգակի շուրջ մեկ ամբողջական պտույտ է կատարում 1548,08 երկրային օրվա ընթացքում, իր ուղեծրով շարժվելով միջինում 0,232546 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5231) Վերն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռասսիկու

Ռասսիկու (էստ․՝ Rassiku), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շարլոտայի սարդոստայնը (մուլտֆիլմ)

Շարլոտայի սարդոստայնը (անգլ.՝ Charlotte's Web), «Hanna-Barbera Productions»-ի լիամետրաժ անիմացիոն ֆիլմը, որը ստեղծված է ամերիկյան գրող E. B. սպիտակի համանուն վեպի հիման վրա։  Ֆիլմի պրեմիերան տեղի է ունեցել 1973 թվականի փետրվարի 22-ին։
2001 թվականի հունիսի 19-ին ֆիլմը թողարկվել է DVD սկավառակի վրա, իսկ 2003 թվականի մարտի 18-ին թողարկվել է ֆիլմի շարունակությունը՝ «Շարլոտայի սարդոստայնը 2. Ուիլբուրի մեծ արկածները»։


== Ծանոթագրություններ ==
Անովկա (գյուղ, Սումիի շրջան)

Անվան այլ կիրառումների համար տե՛ս՝ ԱնովկաԱնովկա (ուկրաիներեն՝ Ганнівка), գյուղ Ուկրաինայի Սումիի մարզի Սումիի շրջանում։ Բնակավայրը նախկինում նաև անվանվել է Վերետենովսկի, Անինսկայա։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միխալ Կովաչ

Միխալ Կովաչ, (սլովակ.՝ Michal Kováč, օգոստոսի 5, 1930(1930-08-05)[…], Լյուբիշա, Humenné District, Սլովակիա, Չեխոսլովակիայի առաջին հանրապետություն - հոկտեմբերի 5, 2016(2016-10-05)[…], Բրատիսլավա, Սլովակիա), սլովակ քաղաքական և պետական գործիչ, Սլովակիայի առաջին նախագահ (1993 թվականի մարտի 2-ից մինչև 1998 թվականի մարտի 2-ը), Չեխոսլովակիայի Դաշնային ժողովի վերջին նախագահն է (հունիսի 25 - 1992 թվականի դեկտեմբերի 31-ը)։


== Կենսագրություն ==
Միխալ Կովաչը ավարտել է Բրատիսլավայի տնտեսագիտական համալսարանը և աշխատել է Չեխոսլովակիայի ազգային բանկում, ինչպես նաև այլ բանկերում, 1960 թվականին աշխատել է Լոնդոնում և Կուբայում։ Թավշյա հեղափոխություն ժամանակ և դրանից հետո 1989 թվականի դեկտեմբերի 12-ից մինչև 1991 թվականի մայիսի 17-ը, եղել էր Սլովակիայի Հանրապետության ֆինանսների նախարարը։ 1991 թվականի սկզբին նա դարձավ Ժողովրդավարական Սլովակիայի համար շարժում կուսակցության հիմնադիրներից մեկը և փոխնախագահը։ Դեռևս 1990 թվականին, լինելով Չեխոսլովակիայի Դաշնային ժողովում ընտրված պատգամավոր, նա 1992 թվականի հունիսի 25-ին դարձել է ժողովի վերջին նախագահը և կարևոր դեր է խաղացել Չեխոսլովակիայի բաժնում։
1993 թվականի փետրվարին, Սլովակիայի Ազգային խորհուրդը Կովաչին ընտրել է որպես Ժողովրդավարական Սլովակիայի համար շարժում կուսակցության նախագահի թեկնածու։ Բավականին արագ Կովաչը կարողացել է կտրուկ քննադատել իր կուսակից վարչապետ Վլադիմիր Մեչյարայի քաղաքականությունը և 1994 թվականի սկզբին ակտիվ մասնակցություն է ունեցել Յոզեֆ Մոռավչիկի կառավարության ստեղծման մեջ, դա տևել է մինչև այդ նույն տարվա աշնանը երբ տեղի ունեցան ընտրությունները։ Արդյունքում 1995 թվականին Կովաչը Ժողովրդավարական Սլովակիայի համար շարժում կուսակցությունից պաշտոնապես հեռացվել է։


== Մրցանակներ ==
Անդրեյ Գլինկայի Շքանշան, I դասի։
Պրիբիլի խաչ, I դասի։
Միլանի Ռաստիսլավ Շթեֆանիկայի խաչ, I դասի։
Պրիբիլի խաչ, I դասի։


== Ծանոթագրություններ ==
Բարքլեյս սենթր

«Բարքլեյս սենթր» (անգլ.՝ Barclays Center), մարզահամերգային համալիր՝ տեղակայված Նյու Յորքի Բրուքլին թաղամասում։
Համալիրը ծառայում է որպես տնային դաշտ Բասկետբոլի ազգային ասոցիացիայի (NBA) «Բրուքլին Նեթս» և Հոկեյի ազգային լիգայի (NHL) «Նյու Յորք Այլենդերս» ակումների համար։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Սեմյուել Օկոե

Սեմյուել Գարբա Օկոե (անգլ.՝ Samuel Okoye Garba, դեկտեմբերի 22, 1948(1948-12-22) կամ դեկտեմբերի 22, 1947(1947-12-22), Նիգերիա - հուլիսի 31, 1978(1978-07-31), Նիգերիա), նիգերիացի ֆուտբոլիստ, պաշտպան։ 1968 թվականի Ամառային օլիմպիական խաղերի մասնակից։


== Կենսագրություն ==
Ծնվել է 1947 թվականի դեկտեմբերի 22-ին Նիգերիայի Ջոս քաղաքում։
Խաղացել է նիգերիական «Ռանչերզ Բիզ» ակումբում։ Այնուհետև հանդես է եկել հայրենի քաղաքի «Մայգտյու Ջեթս» ակումբում, որի կազմում երկու անգամ մասնակցել է Նիգերիայաի գավաթի խաղարկության եզրափակչին։
Նիգերիայի հավաքականի կազմում առաջին անգամ խաղադաշտ է դուրս եկել 1965 թվականի օգոստոսի 30-ին՝ մասնակցելով «Գաբոնի» դեմ խաղում (4:1)։
1968 թվականի Նիգերիայի հավաքականի գլխավոր մարզիչ Յոժեչ Էմբերը Սոմյուելին հրավիրում է մասնակցելու 1968 թվականի Օլիմպիական խաղերին, որը անցկացվելու էր Մեխիկոյում։ Հավաքականում նա ստացել է չորս համարը։ Նիգերիայի հավաքականը խմբում զբաղեցրել է չորրորդ տեղը՝ զիջելով Բրազիլիային, Ճապոնիային և Իսպանիային։ Սեմյուել Օկոեն մասնակցել է երկու խաղի և խփել մեկ գոլ՝ գրավելով Ճապոնիայի դարպասը։
1971 թվականի ապրիլի 18-ին  նա անցկացրեց իր վերջին խաղը հավաքականի կազմում՝ մասնակցելով Սենեգալի դեմ խաղում (1:2)։ Հավաքականի կազմում նա անցկացրել է ընդհանուր 17 խաղ և խփել 5 գոլ։
Ֆուտբոլիստի կարիերան ավարտելուց հետո նա սկսել է մարզչական գործունեություն։ Մարզչական դասընթացների է մասնակցել Գերմանիայում։ Սեմյուել Օկոեն զոհվել է ավտովթարից 1978 թվականի հուլիսի 31-ին Նասարավա նահանգում։


== Ծանոթագրություններ ==


== Արտաքին հղումներ ==
Ֆուտբոլիստի էջը footballzz.com կայքում (անգլ.)
Վիճակագրությունը FIFA-ի կայքում Archived 2016-10-28 at the Wayback Machine. (անգլ.)
Ֆուտբոլիստի էջը worldfootball.net կայքում (անգլ.)
Սեմյուել Օկոե Archived 2012-11-11 at the Wayback Machine. - օլիմպիական վիճակագրությունը Sports-Reference.com կայքում (անգլ.)
Լոմոնոսովո (գյուղ, Խոլմոգորսկի շրջան)

Անվան այլ կիրառումների համար տե՛ս՝ ԼոմոնոսովոԼոմոնոսովո (ռուս.՝ Ломоносово), գյուղ Ռուսաստանի, Արխանգելսկի մարզի Խոլմոգորսկի շրջանի կազմում,Հյուսիսային Դվինա գետի ափին։
Գյուղում է ծնվել ռուս մեծ գիտնական Միխայիլ Լոմոնոսովը։
Բնակչությունը 2010 թվականին գրանցված տվյալներով կազմում էր 163 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիստրովկա (գյուղ, Ռուդնյանսկի շրջան)

Անվան այլ կիրառումների համար տե՛ս՝ ԲիստրովկաԲիստրովկա (ռուս.՝ Быстровка), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կանյաս (գավառ)

Կանյաս (իսպ.՝ Cañas), գավառ Կոստա Ռիկայի Գուանակաստե նահանգում։


== Աշխարհագրություն ==
Գտնվում է նահանգի արևելյան մասում։ Հյուսիսում սահմանակից է Ալախուելա նահանգի հետ։ Բարձրագույն կետը Տենորիո հրաբուխն է (1916 մ)։ Վարչական կենտրոնը Կանյաս քաղաքն է։
Բնակչությունը ըստ 2011 թվականի տվյալների կազմում է 36 201 մարդ։ Տարածքը՝ 682,2 կմ²։


== Շրջաններ ==
Գավառը բաժանված է 5 շրջանների՝

Կանյաս
Պալմիրա
Սան Միգել
Բեբեդերո
Պորոսալ


== Ծանոթագրություններ ==
Շահերի ներդաշնակության տեսություն

Շահերի ներդաշնակության տեսություն, տասնիներորդ դարի կեսերի բուրժուական քաղաքատնտեսության հիմնական դրույթներից։ Առավել հայտնի ներկայացուցիչներն են Ֆրեդերիկ Բաստիան (Ֆրանսիա) և Հ. Չ. Քերին (ԱՄՆ)։ Շահերի ներդաշնակության տեսության հետևորդներից էին նաև Ֆ․ Ուոքերն ու Գ․ Ջորջը (ԱՄՆ), Մ․ Վիրտն ու Եվգենի Դյուրինգը (Գերմանիա), Ն․ Բունգեն (Ռուսաստան)։ Հասարակության դասակարգային «ներդաշնակության» գաղափարների վրա են խարսխված «Մասնակցություն», «Սոցիալական գործընկերություն», «ժողովրդական կապիտալիզմ», «Սահմանային արտադրողականություն» և այլ կոնցեպցիաները, որոնց նպատակն է կապիտալիզմը ներկայացնել ներհակություններից զերծ բանական հասարակարգ։


== Բաստիայի տեսությունը ==
Բաստիան ձգտում էր ապացուցել, որ ժամանակակից բուրժուական հասարակարգում բացակայում են հակասություններն ու դասակարգային հակամարտությունները, տիրող սիստեմը կատարյալ է, արդարացի, ներդաշնակ և հիմնվում է փոխադարձ ծառայությունների վրա։ Ժխտում էր արժեքի օբյեկտիվ բովանդակությունը, այն համարում երկու փոխանակվող ծառայությունների հարաբերություն։ Այդ ծառայությունները, ըստ Բաստիայի, կատարում են ոչ միայն բանվորները, այլև կապիտալիստներն ու հողատերերը։ Շահույթը համարում էր կապիտալի սպառումը հետաձգելու համար կապիտալիստների, իսկ հողային ռենտան՝ հողը մշակելու և բարելավելու ծառայության համար հողատիրոջ ու նրա նախնիների վարձահատուցումը։ Նրա կարծիքով, ստեղծված արդյունքի մեջ կապիտալիստների բաժինը կրճատվում է, բանվորներինը՝ աճում։ Այդ ներդաշնակությունը կարող է խախտել միայն մարդկանց տնտեսական հարաբերությունների մեջ պետության միջամտությունը, այստեղից էլ՝ կողմ էր կապիտալիզմի ոչնչով չսահմանափակվող (մրցակցության, ձեռնարկատիրության ազատություն) զարգացմանը։


== Քերիի տեսությունը ==
Քերին ոչ միայն պաշտպանում էր կապիտալիզմը, այլև արդարացնում ԱՄՆ-ի հարավում գոյություն ունեցող ստրկատիրությունը։ Իր տեսության հիմքում դնելով «բաշխման օրենքը»՝ ցանկանում էր ապացուցել, որ բուրժուական հասարակարգում տարբեր դասակարգերի շահերը ներդաշնակ են։ Բանվորների աշխատավարձը, նրա կարծիքով, աճում է աշխատանքի արտադրողականության բարձրացման համապատասխան, որի հետևանքով բանվորների ու կապիտալիստների տնտեաական դրության տարբերություններն աստիճանաբար վերանում են։
Կարեն Դոխոյան

Կարեն Դոխոյան (հոկտեմբերի 6, 1976(1976-10-06), Երևան, Հայկական ԽՍՀ, ԽՍՀՄ), հայ ֆուտբոլիստ է, որը հանդես է եկել մի շարք հայկական, ինչպես նաև օտարերկրյա ֆուտբոլային ակումբներում։ Դոխոյանը նաև հանդես է եկել Հայաստանի ազգային հավաքականում։


== Ծանոթագրություններ ==


== Արտաքին հղումներ ==
Կարեն Դոխոյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)
SQL/XML

SQL/XML (կամ այլ կերպ XML-Related Specifications), SQL ստանդարտի ընդլայնում, որը ներառված է ISO/IEC 9075-14։2003 (SQL:2003) փաստաթղթում։
SQL/XML ընդլայնումը ներառում է ֆունկցիաներ, որոնք նախատեսված են XML-տվյալների ստեղծման համար. ֆունկցիաները օգտագործողին հնարավորություն են տալիս ստեղծելու նոր XML-տարրեր նախապես որոշված արժեքներով (օրինակ՝ արժեքները կարելի է վերցնել ռելյացիոն աղյուսակներից)։ Այլ ֆունկցիաները (օրինակ՝ XMLCONCAT-ը կամ XMLAGG-ը) կարող են օգտագործվել ոչ մեծ XML-բաղկացուցիչները (фрагмент) ավելի մեծերի մեջ ներառելու համար։ Հասանելի կառուցման ֆունկցիաներից են.

XMLELEMENT
XMLATTRIBUTES
XMLFOREST
XMLCONCAT
XMLNAMESPACES
XMLCOMMENT
XMLPI
XMLDOCUMENT
XMLAGGSQL/XML-ը նաև ներառում է ֆունկցիաներ, որոնք օգտագործողին հնարավորություն են տալիս ներկառուցելու XQuery-արտահայտություններ SQL-հարցումներում։ Այդպիսի ֆունկցիաները իրենց մեջ ներառում են.

XMLQUERY
XMLTABLE


== Աղբյուրներ ==
Advancements in SQL/XML Archived 2009-10-07 at the Wayback Machine. Andrew Eisenberg, Jim Melton; SIGMOD Record 33(3)։ 79-86 2004.
SQL/XML is Making Good Progress Andrew Eisenberg, Jim Melton; SIGMOD Record 31(2)։ 101-108 2002.
SQLXML.org
SQLX.org
Արևելյան Թիմորի վարչական բաժանում

Արևելյան Թիմորի Ժողովրդավարական Հանրապետությունը (պորտ.՝ República Democrática de Timor-Leste; թետում՝  Repúblika Demokrátika Timor Lorosa’e) ունիտար պետություն է, որի վարչատարածքային բաժանման առաջին աստիճանի միավորներն են 14 շրջաններ (պորտ.՝ distrito; թետում՝  distritu)։ Շրջանները բաժանված են 66 ենթաշրջանների (պորտ.՝ subdistrito; թետում՝  subdistritu), որոնք իրենց հերթին բաժանված են 498 սուկոների (պորտ.՝ suco; թետում՝  suku)։
2003 թվականին Կովա Լիմա և Այնարու, նաև Բաուկաու և Վիկեկե շրջանների սահմանները ձևափոխված են եղել։
Օկուսի Ամբենո շրջանը անկլավ է, որը շրջապատված է Ինդոնեզիայի տարածքով։


== Շրջանների ցանկը ==


== Տես նաև ==
ISO 3166-2:TL


== Ծանոթագրություններ ==
Լեմբոլովո (գյուղ, Կույվոզովսկոե գյուղական բնակավայր)

Անվան այլ կիրառումների համար տե՛ս՝ ԼեմբոլովոԼեմբոլովո (ռուս.՝ Лемболово), գյուղ Ռուսաստանի, Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 118 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիխդաշ

Դիխդաշ, Դըխդաշ, լեռնաճյուղ Հայկական լեռնաշխարհում, Փոքր Կովկաս լեռնահամակարգում, ձգվում էր նախկին Բորչալուի և Ղազախի գավառների տարածքով։ Բարձրությունը՝ 2257 մետր։ Ռուսերեն թարգմանությամբ՝ Դըխդաշ։


== Ծանոթագրություններ ==
Տրիչեզիմո

Տրիչեզիմո (իտալերեն՝ Tricesimo), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 7733 մարդ 2008 թվականի մարդահամարի տվյալների, բնակչության խտություն՝ 430 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 33019։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 855411
Էլեկտրոնային փոստ՝ protocollo@com-tricesimo.regione.fvg.it
Պաշտոնական կայք՝ http://www.comune.tricesimo.ud.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մալդա (գյուղ, Աուդռու շրջան)

Մալդա (էստ․՝ Malda), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 86 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սեն Լեժե (Ծովափնյա Շարանտի գավառ)

Սեն Կրեպեն  (ֆր.՝ Saint-Léger) համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Պոն կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17354։


== Բնակչություն ==
Համայնքի բնակչությունը 2010 թվականին կազմում էր 602 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Լեժե (ֆր.)
Աքիլլեոս Սպոլետանոս

Աքիլլեոս Սպոլետանոս (լատ.՝ Achilleus Spoletanus), 5-րդ դարի հռոմեացի բանաստեղծ և Սպոլետանոսի եպիսկոպոս (Սպոլետիում (լատ.՝ Spoletium), այժմ՝ Սպոլետո)։
Եղել է Սպոլետոյի եպիսկոպոս 419 թվականին։
Պահպանվել է նրա երկի մի պատառիկը, գրված քրիստոնեական թեմայով՝ նվիրված Պետրոսին։


== Ծանոթագրություններ ==


== Արտաքին հղումներ ==
Achilleus Spoletanus. epigramma fragmentum.(չաշխատող հղում)
Պատառիկի թարգմանությունը ռուսերեն
408-րդ Հայկական հրաձգային դիվիզիա

408-րդ Հայկական հրաձգային դիվիզիա, ԽՍՀՄ ռազմական ստորաբաժանում, որը մասնակցել է Հայրենական Մեծ պատերազմին։


== Պատմություն ==
Կազմավորվել է 1941 թվականի օգոստոսին՝ Երևանում։ Հրամանատար՝ գնդապետ Պ. Ն. Կիցուկ։ 1942 թվականի մարտին վերակազմվեց հայկականի։ Հրատարակում էր «Հանուն հայրենիքի» հայերեն թերթը։ 1942 թվականի մարտ-սեպտեմբերին գտնվում էր խորհրդա-թուրքական սահմանում։ 1942 թվականի սեպտեմբերի 15-ին 408-րդ դիվիզիան ժամանեց Նովոռոսիյսկի պաշտպանական շրջանը և 47-րդ բանակի կազմում դիրքեր գրավեց Ցեմեսյան ու Ռիբացկի ծովախորշերում, Կաբարդինկա տեղամասում։ Ծովից Գելենջիկը գրավելու անհաջող փորձերից հետո թշնամին գրոհեց Աբինսկի բնակավայրի կողմից՝ անտառների և լեռների միջով։ Կանգնեցնելով թշնամու գրոհը՝ սեպտեմբերի 25-ին դիվիզիան անցավ հակահարձակման և ազատագրեց Երիվանսկի, Չումատովո և այլ բնակավայրեր։ Հատկապես աչքի ընկավ 672-րդ գունդը (հրամանատար՝ մայոր Տ. Սայադյան)։ 1942 թվականի հոկտեմբերին փոխադրվեց Տուապսե և մարտերի մեջ մտավ Պշիշ գետի հովտում՝ Ալթուբինալ, Պերեվալնի, Պելիկո և Դոյտխ բնակավայրերի շրջանում։ Հոկտեմբերի 14-ին թշնամին ճեղքեց խորհրդային զորքերի պաշտպանությունը, 408-րդ դիվիզիան կտրվեց թիկունքից, բայց հոկտեմբերի 21-ին կանգնեցրեց թշնամու կատաղի գրոհը։ Հատկապես աչքի ընկավ 963-րդ հրետանային գնդի հաուբիցային դիվիզիոնը, որը տասնօրյա կատաղի մարտերով ճեղքեց հակառակորդի օղակը և դուրս եկավ շրջափակումից։ Դիվիզիոնի 15 մարտիկներ պարգևատրվեցին շքանշաններով ու մեդալներով։ 18-րդ բանակի հրամանատարության որոշմամբ 1942 թվականի հոկտեմբերի 25-ին 408-րդ դիվիզիան դուրս բերվեց առաջավոր գծից, իսկ նոյեմբերին վերակազմվեց 7֊րդ հետևակային բրիգադի։
Զեմլյանսկ

Զեմլյանսկ (ռուս.՝ Землянск), գյուղ Ռուսաստանի, Վորոնեժի մարզի Սեմիլուկսկի շրջանի կազմում։
Բնակչությունը 2002 թվականին գրանցված տվյալներով կազմում էր 3200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արեգ Թոթոլյան

Արեգ Թոթոլյան (դեկտեմբերի 27, 1958(1958-12-27), Երևան, Հայկական ԽՍՀ, ԽՍՀՄ), ռուս բժշկական գիտնական, իմունոլոգ, զբաղվում է կլինիկական իմունոլոգիայի, իմունոախտորոշման և իմունոթերապիայի մի շարք հիվանդությունների հարցերով (ալերգիկ, աուտոիմուն, ուռուցքաբանական և վարակիչ)։ Բժշկական գիտությունների դոկտոր, պրոֆեսոր, ՌԳԱ ակադեմիկոս (2016), ՌԳԱ թղթակից անդամ (2011 թվականից), գիտնական Արտյոմ Թոթոլյանի որդին։
Սանկտ Պետերբուրգի Պաստերի անվան համաճարակաբանության և մանրէաբանության գիտահետազոտական ինստիտուտի տնօրեն (2016 թվականից) և նրա մոլեկուլային իմունոլոգիայի լաբորատորիայի ղեկավարը (2008 թվականից)։ Սանկտ Պետերբուրգի Ի․ Պավլովի անվան առաջին պետական բժշկական համալսարանի իմունոլոգիայի ամբիոնի վարիչ (2015 թվականից), որի շրջանավարտ է և որի պատերի ներսում աշխատում է ավելի քան քառորդ դար։ Սանկտ Պետերբուրգի կառավարության, առողջապահության կոմիտեի գլխավոր արտահաստիքային ալերգոլոգ-իմունոլոգ։ Պարգևատրվել է Ռուսաստանի իմունոլոգների գիտական ընկերության ոսկե մեդալով (2013 թվական)։


== Կենսագրություն ==
Ավարտել է Լենինգրադի Ի․ Պավլովի անվան 1-ին բժշկական ինստիտուտը (այժմ՝ Սանկտ Պետերբուրգի Ի․ Պավլովի անվան առաջին պետական բժշկական համալսարան) (1981) մասնագիտությունը՝ բուժական գործ։ Միաժամանակ 1977 թվականից աշխատել է նույն վայրում՝ մինչև 2008 թվականը, սովորել է ասպիրանտուրայում, ղեկավարել կլինիկական իմունոլոգիայի լաբորատորիան (եղել է դրա կազմակերպիչը 1986 թվականին և ղեկավարը մինչև 2000 թվականը), եղել է Ռուսաստանի առողջապահության նախարարության մոլեկուլային բժշկության գիտամեթոդական կենտրոնի տնօրենը և հետբուհական ուսուցման մոլեկուլային բժշկության ամբիոնի վարիչը։
2008 թվականից մոլեկուլային իմունոլոգիայի լաբորատորիայի վարիչ, միաժամանակ գիտական աշխատանքների գծով փոխտնօրեն, 2015 թվականից Պաստերի անվան համաճարակաբանության և մանրէաբանության ԳԻ տնօրեն։ Նաև դասավանդել է մայր բուհում, 2013 թվականից ղեկավարել է կլինիկական իմունոլոգիայի դասընթացը, 2015 թվականից ղեկավարում է իմունոլոգիայի ամբիոնը։
Ռուսաստանի ալերգոլոգների և կլինիկական իմունոլոգների ասոցիացիայի տարածաշրջանային բաժանմունքի վարչության նախագահի տեղակալ, այս բաժանմունքի ստեղծման մասնակից, իմունոլոգների ռուսական գիտական միության և միկրոկենսաբանների, համաճարակաբանների և մակաբույծների Համառուսաստանյան գիտական ընկերության վարչությունների նախագահության անդամ, լաբորատոր ախտորոշման ռուսական գիտական ընկերության վարչության անդամ։
1993-1995 թվականներին վերապատրաստվել է Հռոմում՝ ինֆեկցիոն իմունոլոգիայի ոլորտում։ 1987 թվականին պաշտպանել է թեկնածուական ատենախոսություն՝ թոքաբանության և իմունոլոգիայի գծով, իսկ 1997 թվականին՝ իմունոլոգիայի դոկտորական ատենախոսություն (նվիրված է հիվանդությունների լաբորատոր իմունաբանական ախտորոշման մոտեցումների և մեթոդաբանության մշակմանը՝ հիմնարար իմունոլոգիայի, իմունաքիմիական և մոլեկուլային տեխնոլոգիաների ձեռքբերումների հիման վրա)։ Նրա ղեկավարությամբ պաշտպանվում են 26 թեկնածուական և մեկ դոկտորական ատենախոսություններ։
Ավելի քան 400 գիտական աշխատանքների և 13 արտոնագրերի հեղինակ է։


== Ծանոթագրություններ ==


== Արտաքին հղումներ ==
Санкт-Петербургский НИИ эпидемиологии и микробиологии имени Пастера
Интервью, 14.02.2014
(5991) Իվավլադիս

(5991) Իվավլադիս (անգլ.՝ Ivavladis), աստերոիդ աստերոիդների հիմնական գոտում։ Հայտնաբերվել է 1979 թվականի ապրիլի 25-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,412794 ա. մ., առավելագույնը մոտենում է 2,0877 ա. մ. հեռավորության վրա և հեռանում 2,7379 ա. մ.։ Արեգակի շուրջ մեկ ամբողջական պտույտ է կատարում 1368,92 երկրային օրվա ընթացքում, իր ուղեծրով շարժվելով միջինում 0,262981 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5991) Իվավլադիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գանգաթիթեռ (Վինսենթ վան Գոգ)

Գանգաթիթեռ (ֆր.՝ Sphinx tête de mort), 1889 թվականի մայիսին նկարած նիդերլանդացի նկարիչ Վինսենթ վան Գոգի նկարներից, որը նա անվանել է «Գանգաթիթեռ»՝ սխալմամբ մտածելով, որ իր առջև հազվագյուտ եվրոպական թիթեռ է։ Իրականում կտավի վրա պատկերված է եվրոպական մեկ այլն խոշոր թիթեռ՝ Սիրամարգակն տանձենու «Saturnia pyri»: Ամստերդամում գտնվող վան Գոգի թանգարանն այն վերանվանել է «Կայսերական գիշերային թիթեռ»։


== Պատմություն ==
1889 թվականի մայիսի 8-ին վան Գոգը, տառապելով այդ ժամանակ հոգեկան հիվանդությամբ, ինքնակամ ներկայացել է Սեն-Պոլի ապաստան՝ Սեն-Ռեմի-դե-Պրովանսի արվարձաններում՝ Ֆրանսիայի հարավում։ Ապաստանում գտնվելու մեկ տարվա ընթացքում նկարիչը նկարել է մոտավորապես 150 կտավ։ Դրանցից շատերում պատկերված են բնապատկերներ, ծառեր, խոտեր, թիթեռներ, որոնք նկարիչը կարող էր տեսնել իր սենյակի պատուհանից կամ այգում։

Վինսենթ վան Գոգը այս թիթեռը տեսել է Սեն-Ռեմի հիվանդանոցի այգում, բայց նկարիչը մտածել էր, որ այն գանգաթիթեռ է։ Ինքը նկարիչը հիշում է.


== Նկարագրություն ==

Նկարի վրա մանրամասն պատկերված է թիթեռը՝ բացված առաջնային թևերով՝ գունային ֆոնով։ Նկարի կենդանի գույները համապատասխանում են վան Գոգին հատուկ կրքոտությանն ու հուզական հագեցվածությանը։ Ամստերդամում գտնվող վան Գոգի թանգարանը, որտեղ գտնվում է այս աշխատանքը, այն վերանվանել է «Կայսերական գիշերային թիթեռնիկ» (ռուս.՝ «Павлиноглазка»; անգլ.՝ Emperor Moth, հոլ.՝ Nachtpauwoog):


== Ծանոթագրություններ ==


== Արտաքին հղումներ ==
Նկարը Ամստերդամի թանգարանում (F 610).(չաշխատող հղում)
1741

1741 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1741 թվականն է, 
XVIII դարի 41-րդ տարին։


== Դեպքեր ==


== Ծնունդներ ==


== Մահեր ==
փետրվարի 12 - Հովհաննես Թ Կոլոտ Բաղիշեցի, Կ.Պոլսո հայոց պատրիարք (ծնվ. 1678)
Սքոթսդեյլ

Սքոթսդեյլ (անգլ.՝ Scottsdale), քաղաք Ամերիկայի Միացյալ Նահանգներում, Արիզոնա նահանգի Մարիկոպա շրջանի արևմտյան հատվածում։
Այն տիպիկ արևմտաամերիկյան ոճի զբոսաշրջային և առևտրական քաղաք է։ «The New York Times» ամսագիրը Սքոթսդեյլը անվանել է անապատում տեղակայված Մայամի Բիչի կրկնօրինակ։


== Աշխարհագրական դիրք ==
Քաղաքը գտնվում է «Արևի հովտում»՝ Սոլթ Րիվեր գետի հովտում։ Քաղաքի արևելքից և հյուսիսարևելքից սկիզբ են առնում Մակդաուելի լեռները։
Սքոթսդեյլը արևմուտքում սահմանակցում է Ֆինիքսին և «Paradise Valley»-ին, հյուսիսում «Carefree»-ին, հարավում «Tempe»-ին և արևելքում «Fountain Hills»-ին։ Քաղաքը զբաղեցնում է 477,7 կմ² տարածք։


== Կլիմա ==
Սքոթսդեյլի կլիման չոր է՝ մեղմ ձմեռներով և շոգ ամառներով։


== Քույր քաղաքներ ==
 Ալամոս, Մեքսիկա
 Քերնս (Քվինսլենդ), Ավստրալիա
 Ինտերլակեն, Շվեյցարիա
 Քինգստոն (Օնտարիո), Կանադա
 Մարաքեշ, Մարոկո


== Ծանոթագրություններ ==


== Արտաքին հղումներ ==
Official website
Scottsdale Area Chamber of Commerce
Scottsdale Convention and Visitors Bureau Archived 2012-08-30 at the Wayback Machine.
Ուդմուրտսկի Տիլովայ

Ուդմուրտսկի Տիլովայ (ռուս.՝ Удмуртский Тыловай), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոր հրապարակ (Մոսկվա)

Նոր հրապարակ (Նովայա հրապարակ, ռուս.՝ Но́вая пло́щадь), Մոսկվայի Կիտայ քաղաքի կենտրոնական հրապարակներից մեկն է, մայրուղի Լուբյանսկայա և Ստարայա հրապարակի միջև։


== Պատմություն ==
Կազմավորվել է 16-րդ դարում, Կիտայ քաղաքի պատերից ներս և իրականում եղել է մի փողոց, որն ուներ միայն միակողմանի կառուցապատում։ 1820-ական թվականներին հրապարակը ստացել է «Նովայա» անունը, իսկ դրա շարունակությունը (Իլինսկի դարպասներից մինչև Վարվարսկի դարպասների հրապարակ) հայտնի դարձավ որպես Հին հրապարակ։ 1870-1890-ական թվականներին ժամանակակից Նովայա հրապարակը կոչվեց «Ստարայա», իսկ մյուսը՝ Նովայա։ 20-րդ դարի սկզբին հրապարակներին վերադարձվել էր իրենց սկզբնական անունները, որոնք դեռևս օգտագործվում են։ Քաղաքային շինարարության գրասենյակի գրանցամատյանների համաձայն՝ 1822 թվականին ճարտարապետ Սեմյոն Օբիտաևի ղեկավարությամբ Հովհաննես Ավետարանչի  (Նովայա 12) եկեղեցին ապամոնտաժվել և վերակառուցվել է։


== Նկարագրություն ==
Նովայա հրապարակ, ըստ էության, միակողմանի երթևեկությամբ Մոսկվայի կենտրոնում լայնածավալ 9-10 երթևեկության գոտով մայրուղի է։ Այն սկզբում Պոլիտեխնիկի անցուղին է, այնուհետև Պոլիտեխնիկական թանգարանի երկայնքով անցնում է մինչև Իլյինսկի դարպասներ և Իլյինսկայա փողոցներ, որոնցով անցնում է դեպի Հին հրապարակ։


== Տրանսպորտ ==
Հրապարակի սկզբում են գտնվում «Լյուբյանկա» մետրոյի կայարանի ելքերը, իսկ վերջում՝ «Կիտայ-քաղաքի» մետրոյի կայարանը։


== Նշանակալի շենքեր ==


=== Կենտ կողմ ===
№ 3/4 - Պոլիտեխնիկական թանգարան (կենտրոնական մաս՝ 1875-1877 թթ., ճարտարապետներ՝ Իպպոլիտ Մոնիգետտի, Նիկոլայ Շոխին,  հարավ-արևելյան մաս՝ 1896 թ., ճարտարապետ Ն. Շոխին, հյուսիս-արևմտյան մաս՝ 1903-1907 թթ., ճարտարապետներ՝ Գեորգի Մակաև, Վլադիմիր Վոեյկով, Վասիլի Երամիշանցև)։


=== Զույգ կողմ ===
№ 2/12/1 - Օռլով-Դավիդովի եկամտաբեր տուն խանութներով (1869-1870 թթ., ճարտարապետ՝ Ռոբերտ Գյոդիկե, վերնաշենքը կառուցվել է 1904-1910 թթ., «Ձերժինսկայա» մետրոյի կայարանի վերգետնյա նախասրահ (այժն՝ «Լյուբյանկա») շենքի ներսում կառուցվել է 1935 թ. ըստ ճարտարապետներ Դանիել Ֆրիդմանի և Իոսիֆ Լովեյկոյի), քաղաքը ձևավորող արժեքավոր օբյեկտ
№ 4 - Կալյազինսկու մենաստանի եկամտաբեր տուն (1905 թ., ճարտարապետ՝ Գեորգի Մակաև)
№ 6/5/2 - Մոսկվայի վաճառականների ընկերության առևտրի տուն (1909-1911 թթ., ճարտարապետ՝ Ֆեոդոր Շեխտել).
№ 8 - Լենինի անվան համամիութենական պիոներական կազմակերպության կենտրոնական խորհուրդ (1922-1991 թթ.) - այժմ շենքը զբաղեցնում է «Մանկական կազմակերպությունների ֆեդերացիան»
№ 8-10 - Մոսկվայի վաճառական միության շենքեր (1882 թ., ճարտարապետ՝ Բորիս Ֆրեյդենբերգ)
№ 12 - Հովհաննես Առաքյալի տաճար (1825-1837 թթ., ճարտարապետներ՝ Սեմյոն Օբիտաև և Լ. Կառլոնի)
№ 14/13 - Վաճառականներ Կոզնովների եկամտաբեր տուն (18-րդ դարի վերջ-19-րդ դարի սկիզբ, 1875 թ., ճարտարապետ՝ Գ. Պոնոմարյով, 1899-1900 թթ., ճարտարապետ՝ Օլգերֆ Պիոտրովիչ), քաղաքը ձևավորող արժեքավոր օբյեկտ։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Общемосковский классификатор улиц Москвы ОМК УМ
Новая площадь: учреждения и организации. Archived 2019-04-16 at the Wayback Machine.


== Աղբյուրներ ==
Имена московских улиц. Топонимический словарь / Агеева Р. А. и др. - М.: ОГИ, 2007.
Մոնոմետալիզմ

Մոնոմետալիզմ (հունարեն μόνος — մեկ և լատիներեն metallum — մետաղ բառերից), դրամական համակարգ, երբ ընդհանուր համարժեք և դրամաշրջանառության հիմք է ծառայում որևէ մետաղ։ Կարող է լինել պղնձե, արծաթե, ոսկե։ Պղնձե մոնոմետալիզմ գոյություն է ունեցել Հռոմում (մ․ թ․ ա․ III—II դդ․), արծաթեն՝ Ռուսաստանում (1843-1852 թթ.), Հոլանդիայում (1847-1875 թթ.), Հնդկաստանում (1852-1893 թթ.), Չինաստանում (մինչև 1935 թվականը)։ 
Ոսկե մոնոմետալիզմը սահմանվել է XVIII դարի վերջին Մեծ Բրիտանիայում, իսկ XIX դարի 2-րղ կեսից՝ արևմտյան մյուս երկրներում։ Միամետաղ համակարգի պայմաններում շրջանառում էին ոչ միայն ոսկե ու արծաթե, այլև թերարժեք դրամներ (օրինակ, ոսկե մոնոմետալիզմի պայմաններում՝ պղնձե ու արծաթե դրամներ, նաև արժենիշներ)։ Կապիտալիզմի զարգացմամբ առավել տարածուն դարձավ ոսկե մոնոմետալիզմը, իսկ Առաջին համաշխարհային պատերազմից հետո այն փոխարինվեց բանկային տոմսերի ու թղթադրամների շրջանառությամբ։
Դյուզջե

Դյուզջե (թուրքերեն՝ Düzce), քաղաք Թուրքիայի հյուսիսարևմտյան մասում, Դյուզջեի մարզի կենտրոնը։ Գտնվում է մայրաքաղաք Անկարայից 240 կիլոմետր դեպի արևմուտք և Ստամբուլից 228 կիլոմետր դեպի արևելք։ D-100 ավտոմայրուղին անցնում է քաղաքի միջով, այն դեպքում, երբ եվրոպական Ե80 ավտոմայրուղին շրջանցում է քաղաքը։ 2009 թվականի տվյալներով, քաղաքի բնակչությունը կազմում է 125 240 մարդ։ Քաղաքը գտնվում է ծովի մակարդակից 160 մետր բարձրության վրա։ 1990 թվականին քաղաքի բնակչությունը կազմել է 61.878 մարդ։ Քաղաքը մեծապես տուժել է 1999 թվականին տեղի ունեցած Մարմարայի և Դյուզջեի երկրաշարժերի ժամանակ։ Քաղաքը գտնվում է Սև ծովից 8 կիլոմետր հեռավորության վրա։ Քաղաքը համարվում է Թուրքիայի ամենաարևոտ քաղաքներից մեկը։ 


== Ծանոթագրություններ ==


== Արտաքին հղումներ ==

Düzce.Bel.tr
Düzce Valiliği resmi sitesi
Աղնջաձորի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Աղնջաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 12 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Գետնախնձոր

Գետնախնձոր (լատ.՝ Helianthus tuberosus), գետնատանձ, բարդածաղկավորների ընտանիքի բազմամյա բույս։ Ցողունի բարձրությունը՝ 2-4 մետր։ Տերևները ձվաձև են, կտրված եզրերով, թավոտ։ Ծաղկաբույլը՝ զամբյուղ։ Հողի մեջ, ցողունի հիմքի մասում առաջանում են կլոր, երկարավուն, սպիտակ, դեղին, կարմիր գույնի պալարներ, որոնք պարունակում են 16-22% ինուլին (բազմաշաքար), վիտամին B1։ Պալարներն օգտագործվում են որպես ուտելիք և կեր։ Ստանում են սպիրտ, ֆրուկտոզ։ Տերևներից պատրաստվում է սիլոս։ Հայրենիքը Հյուսիսային Ամերիկան է։ Պալարների բերքը 400-500 ց/հա է։
Արամ Անանյան

Արամ Լևոնի Անանյան (2 սեպտեմբերի, 1980թ.), հայ պատմաբան, հասարակական-քաղաքական գործիչ, պատմական գիտությունների թեկնածու։ «Արմենպրես» լրատվական գործակալության տնօրեն։ Գրողների միության նախկին նախագահ Լևոն Անանյանի որդին։ ☃☃


== Կրթություն ==
1996-2000 թթ. - Երևանի պետական համալսարան, Միջազգային հարաբերությունների ֆակուլտետ, բակալավրի աստիճան։
2000-2002 թթ. - Երևանի պետական համալսարան, Միջազգային հարաբերությունների ֆակուլտետ, մագիստրոսի աստիճան։
2002-2005 թթ. - ՀՀ ԳԱԱ Հայոց ցեղասպանության թանգարան- ինստիտուտի ասպիրանտուրա, «Հայոց ցեղասպանության գործոնը հայ-թուրքական հարաբերություններում 1991-2005 թթ.» թեմայով թեզ։


== Աշխատանքային գործունեություն ==
2001 թ. - ՀՀ Քաղաքաշինության նախարարություն, առաջին կարգի մասնագետ։
2001-2003 թթ. - ՀՀ Ազգային վիճակագրական ծառայություն, բաժնի պետ, գլխավոր մասնագետ։
2003-2005 թթ. - ՀՀ ԳԱԱ Հայոց ցեղասպանության թանգարան-ինստիտուտ, կրտսեր գիտաշխատող, ավագ գիտաշխատող։
2005 թթ. - ՀՀ ԱԳՆ, ռեֆերենտ։
2005-2006 թթ. - ՀՀ ԳԱԱ Հայոց ցեղասպանության թանգարան-ինստիտուտի գիտական գծով փոխտնօրեն։
2006-2009 թթ. - ՀՀ ԳԱԱ Պատմության ինստիտուտի ավագ գիտաշխատող։
2007-2008 թթ. - «Ֆորում» պարբերականի գլխավոր խմբագիր։
2008-2009 թթ. - Հայաստանի նախագահի ռեֆերենտ։
2009 թ. օգոստոսի 10-ին Հայաստանի վարչապետի որոշմամբ նշանակվել է Հայաստանի վարչապետի օգնական։
2011 թ. հոկտեմբերի 18-ին Հայաստանի վարչապետի որոշմամբ ազատվել է Հայաստանի վարչապետի օգնականի պաշտոնից՝ այլ աշխատանքի անցնելու կապակցությամբ։
2011 թ. հոկտեմբերի 18-ին Հայաստանի վարչապետի որոշմամբ նշանակվել է Հայաստանի վարչապետի մամուլի քարտուղար՝ հասարակական հիմունքներով։
2011 թ. հոկտեմբերի 20-ից - «Արմենպրես» գործակալության տնօրեն։
2012 թ. մայիսի 25-ին Հայաստանի Վարչապետի որոշմամբ նշանակվել է Հայաստանի վարչապետի խորհրդական՝ հասարակական հիմունքներով՝ ազատվելով Հայաստանի վարչապետի մամուլի քարտուղարի պաշտոնից։


== Այլ տվյալներ ==
2009-ին պարգևատրվել է «Ֆրիտյոֆ Նանսեն» մեդալով։ Երեք մենագրությունների, շուրջ 20 գիտական հոդվածների և 200-ից ավելի հրապարակումների հեղինակ է։


== Աղբյուրներ ==
Զեինդարի

Զեինդարի (վրաց.՝ ზეინდარი), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 90 մետր բարձրության վրա։ Շրջկենտրոն Վանից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 971 մարդ։


== Ծանոթագրություններ ==
Նռնականետերի ցանկ

Ստորև բերված է բոլոր նռնականետերը իր տեսկաներով։


== Ծանոթագրություններ ==
Բայարկե

Բայարկե (իսպ.՝ Bayarque), բնակավայր և մունիցիպալիտետ Իսպանիայում` Ալմերիա պրովինցիայում։ Մունիցիպալիտետը գտնվում է Վալե-դել-Ալմանսորա շրջանում։ Զբաղեցնում է 27 կմ² տարածք։ Բնակչությունը` 233 մարդ (2010 թվականի տվյալներով)։ Գտնվում է պրովինցիայի վարչական կենտրոնից 120 կմ հեռավորության վրա։


== Ժողովրդագրություն ==


== Արտաքին հղումներ ==
Պաշտոնական կայք
Bayarque
Bayarque Archived 2006-05-15 at the Wayback Machine.
Bayarque
Bayarque Archived 2015-01-26 at the Wayback Machine.
Ժողովածու (142)

Ժողովածու (42), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 142 թվի տակ։ Ձեռագիրը գրվել է 1269 թվականին Մարգարե գրիչի կողմից Հռոմում։Ստացողը եղել է Կարապետ քահանան։ Գրված է թղթի վրա, որը ունի 20.8×15.3 չափս։ Ձեռագիրը կազմված է 328 թերթից։ Գրված է երկսյուն բոլորագրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարան գրչի՝ 26ա, 76ա, 325ա, կազմողի՝ 60բ։


== Բովանդակություն ==
Աւետաբան Մարդկոսի գլ. Թ 33 (հայատառ լատիներեն)։
Մասունք Աստուածաշնչի։
Քարոզ։
օրենք արկանելոյ սպաս եկեղեցւոյ Գր. Նարեկացւոյ Աղոթք։
Աւետարան։
Մասն Ճաշոցի։
Մասն Մաշտոցի։
Դորոթէոսի Յաղագս ԺԲ առաքելոց։
Յաղագս ՀԲ աշակերտաց։
Անուանք ԺԲ մարգարեից։
Ներս. Շնորհալւոյ Հաւատով խոստովանիմ։


== Ծանոթագրություններ ==
Կուրբանմուրադ Նեֆեսով

Կուրբանմուրադ Բազարբայի Նեֆեսով (հայտնի է նաև «Բասմաչ» կամ «Թուրքմեն» մականունով, թուրքմ.՝ Gurbanmyrat Nepesow, ռուս.՝ Курбанмурад Базарбаевич Нефесов, 1969, Boldumsaz District, Դաշողուզի վելայաթ, Թուրքմենստան - 1992, Արցախ), հայ ազատամարտիկ, ազգությամբ թուրքմեն, Արցախյան պատերազմի մասնակից հայկական կողմից, Հայր Վահան կամավորական ջոկատի անդամ։ Եռաբլուր պանթեոնում թաղված միակ մահմեդական մարտիկն է։ Արիության հետմահու մեդալակիր (2009)։


== Կենսագրություն ==
Ծնվել է 1969 թվականի Թուրքմենական ԽՍՀ Կալինինոյի շրջանում (այժմ՝ Թուրքմենստանի Հանրապետության Բոլդումսազի էտրապ):։
Ծառայել է Աֆղանստանում, որտեղ վիրավորվել է։ Հետագայում հայ զինակիցներից մեկը Նեֆեսովին արյուն է տվել։


=== Մասնակցություն Արցախյան պատերազմին ===
Աֆղանստանից խորհրդային զորքերի դուրս բերումից հետո Նեֆեսովը ժամկետային ծառայություն էր անցնում Հայաստանում, ապա՝ հայտնվում է Արցախում և որոշում է միանալ հայ ազատագրական պայքարին։ 1991 թվականին Վոլոդյա Մաթևոսյանը ստեղծում է «Հայր Վահան» ջոկատը և միանգամից մեկնում Արցախ, որին էլ հենց սկզբից միանում է Կուրբանմուրադ Նեֆեսովը։ Ջոկատի մեջ հայերից բացի եղել են եզդիներ, ռուսներ, ասորի, հույն և թուրքմեն։ Պատերազմի ժամանակ հայտնի էր «Բասմաչ» կամ ուղղակի «Թուրքմեն» մականուններով։
1992 թվականի փետրվարին «Հայր Վահան» ջոկատը մարտական խնդիր ուներ՝ ազատել Քարվաճառի շրջանի լեռնաբերձ Աղդաբան գյուղը, որից ադրբեջանցիները հարձակվում էին Մարտակերտի շրջանի վրա։ Նեֆեսովը հետախուզման է գնացել և իրեն կողմից ճշտված կոորդինատների շնորհիվ ջոկատի մարտիկները Արցախի Հանրապետության ապագա գեներալ-մայոր Ժորա Գասպարյանի հրամանատարության ներքո ոչնչացրել է թշնամու 6 տանկ և ազատել Աղդաբանը։
Կուրբանմուրադ Նեֆեսովը զոհվել է 1992 թվականի դեկտեմբերի 13-ին մարտի ժամանակ։ Զոհվելուց հետո Նեֆեսովի մարմինը 4 ամիս մնացել է դիարանում, քանի որ պատերազմի ժամանակ դժվար էր տեղափոխել այն Թուրքմենստան, սակայն վերջում որոշում է կայացվել հողին նրան հանձնել Եռաբլուրում։ Նեֆեսովը Եռաբլուր պանթեոնում թաղված միակ մուսուլման մարտիկն է։


== Պարգևներ ==
Արիության մեդալ (2009 հունվարի 29)։


== Տես նաև ==
Գենադի Սուլկիս


== Ծանոթագրություններ ==
Սենտ Իլեր դը Վիլֆրանշ

Սենտ Իլեր դը Վիլֆրանշ (ֆր.՝ Saint-Hilaire-de-Villefranche), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Իլյեր դը Վիլֆրանշ կանտոնի Սեն Ժան դ՛Անժելի շրջանի կազմի մեջ։ 
Համայնքի INSEE կոդ՝ 17344։


== Բնակչություն ==
Համայնքի բնակչությունը 2010 թվականին կազմում էր 1187 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սենտ Իլեր դը Վիլֆրանշ (ֆր.)
Տերամո

Տերամո (իտալերեն՝ Teramo), քաղաք իտալական Աբրուցո մարզում։ Համարվում է նույնանուն գավառի ադմինիստրատիվ կենտրոնը։


== Աշխարհագրություն ==
Քաղաքը գտնվում է Ադրիատիկ ծովի մոտակայքում, Հռոմից 150 կմ հարավ-արևմուտք։ Գտնվում է Աբրուցո մարզի հյուսիսային մասում, ամենա բարձր գագաթ Ալենինի վրա։ Քաղաքը այն եզակիներից է, որտեղ քաղաքի կենտրոնից 30 րոպե շարժվելուց հետո կարող ես տեսնել ինչպես 3000 մետր բարձրությամբ ձյունածածկ գագաթներ, այնպես էլ Ադրիատիկ ծովի արևային ծովափերը։ Տերամոն գտնվում է Տորդինո գետի և Վեձոլա վտակի միաձուլման վայրոււմ, որոնք էլ շրջապատում են նրա պատմական կենտրոնը։


== Ծագումնաբանություն ==
Քաղաքը Պետրուտ (իտալերեն՝ Petrut) էր անվանվել փյունիկեցիների կողմից, ինչը թարգմանաբար նշանակում է «բարձր վայր, շրջապատված ջրերով»։ Անվանումը լատինականացնելուց հետո դարձավ Պրաետուտ (իտալերեն՝ Praetut), իսկ հետո տերիտորիան նշանակելու համար անվանվեց՝ Պրաետուտիում (իտալերեն՝ Praetutium) և Ագեր Պրաետուտիանուս (իտալերեն՝ Ager Praetutianus)։ Հին Հռոմեացիները քաղաքը անվանել էին Interamnia Urbs («քաղաք գետերի մեջտեղում», նկատի ունենալով գետեր Տորդինոյին (իտալերեն՝ Tordino) և Վեձոլային (իտալերեն՝ Vezzola))։ Միջին դարերում քաղաքը Պրաետուտիումից (իտալերեն՝ Praetutium) անվանափոխվեց Ապրուտիումի (իտալերեն՝ Aprutium), այս անունով էլ առաջին անգամ հիշատակվում է VI դարերի գրերում։ Մինչև XII դարը այս անունով նշանակվում էր ինչպես քաղաքը, այնպես էլ քաղաքը շրջապատող տարածքը։
Ինտերամնիա անունի հետևանքով անվանումը ձևափոխվեց որպես Ինտերամնե, Տերամնե, Ինտերամնիում, Տերամնիում և վերջապես Տերամում  (իտալերեն՝ Teramum)։


== Պատմություն ==
Անտիկ ժամանակներում քաղաքը համարվում էր պրետուցի ժողովրդի կենտրոնը (հին իտալական ժողովուրդ, առաջացել են կենտրոնական Իտալիայում մ․թ․ա․I հազարամյակում)։ Մ․թ․ա․ 290 թվականին գրավվել է հռոմեկանան կոնսուլ Մանի Կուրի Դենտատի կողմից։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Տերամոյի աստղադիտարանի կայքը (իտալ.)
Բրոսո

Բրոս (իտալերեն՝ Brosso), կոմունա Իտալիայի Պիեմոնտ մարզի Թուրին գավառում։
Բնակչությունը՝ 475 մարդ (2008 թվականի տվյալներով)։ Բնակչության խտությունը՝ 43 մարդ/կմ²։ Տարածքը՝ 11 կմ²։ Փոստային ինդեքս՝ 10080։ Հեռախոսային կոդ՝ 0125։
Բնակավայրի հովանավորն է համարվում Միքայել Հրեշտակապետը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0125 795158
Գլխավոր կայք։ http://www.comune.brosso.to.it/Default.cfm Archived 2006-05-26 at the Wayback Machine.


== Արտաքին հղումներ ==
http://www.comune.brosso.to.it/Default.cfm Archived 2006-05-26 at the Wayback Machine.
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ազեխ

Ազեխ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից 70 կմ հարավ-արևմուտք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Միլենիում կամուրջ (այլ կիրառումներ)

Միլենիում կամուրջ կարող է վերաբերել՝

Միլենիում կամուրջ - Լոնդոնում Թեմզա գետի վրա հետիոտն երթևեկության համար նախատեսված կամուրջ է։
Միլենիում կամուրջ - կամուրջ է Կազանում, նվիրված է Կազան քաղաքի հազարամյակին։ Այդ պատճառով էլ անվանում են «Միլենիում»։
Կոնոնենկովո (գյուղ, Ռոմնիի շրջան)

Անվան այլ կիրառումների համար տե՛ս՝ ԿոնոնենկովոԿոնոնենկովո (ուկրաիներեն՝ Кононенкове), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Կոնոնենկովո գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շնորհ (2014, ֆիլմ)

«Շնորհ», 2014 թվականին նկարահանված հայկական ֆանտաստիկ և միստիկա ֆիլմ։


== Սյուժե ==
1000 տարին մեկ անգամ աստծո հրեշտակը գտնում է մաքուր հոգով մեկին ու նրան տալիս բնության բոլոր օրերնքները խախտելու ունակություն, անցյալն ու ապագան տեսնելու շնորհ։ Ընտրյալն այս անգամ դառնում է փոքրիկ Նիկան, ում շնորհին ձգտում է տիրանալ մահվան հրեշտակը։


== Դերերում ==
Նիկա - Տաթևիկ Ենգիբարյան
Քրիստինե - Արմինե Բաբախանյան
Վիլեն - Կորյուն Ավետյան
Հռիփսիմե - Արուս Եսայան
Հոգեբույժ Աննա - Աննա Ավետյան
Նիկայի մայրը - Ռուզաննա Աթանեսյան
Նիկայի հայրը -Արամ Վարդանյան
Մահվան հրեշտակ - Վիգեն Համզո
Գլխավոր բժիշկ Մելքոնյան - Սիլվա Մելքոնյան
Բուժքույր՝ չարի կերտող - Նաիրուհի Բաբայան
Բուժքույր - Աստղիկ Սողոյան
Ավազակ 1 - Արման Հովհաննիսյան
Ավազակ 2 -Մայիս Սարգսյան
Ավազակ 3 -Արման Նազարյան
Ուս․ Գրիգորյան (Նիկայի Դասղեկը) - Քրիստինե Արսենյան
Արսեն - Լևոն Գրիգորյան
Արտակ - Տարոն Բալաբեկյան
Գայանե - Լիլիթ Աբրահամյան


== Ծանոթագրություններ ==
Ռենտա (այլ կիրառումներ)

Ռենտա (ֆր.՝ rente, գերմ.՝ Rente; առաջացել է լատ.՝ reddere բառից և նշանակում է վերադարձնել, տալ)։


== Տնտեսագիտություն ==
Ռենտա (տնտեսագիտություն) - կանոնավոր եկամուտի ստացում կապիտալից, պարտատոմսերից, գույքից, հողիցՀողային ռենտա - գին, որը վճարվում է օգտագործված հողի և այլ բնական պաշարների դիմացՄենաշնորհային ռենտա – կապիտալիստական հողային ռենտայի ձև, ստացվում է որոշ արտադրատեսակներ իրենց արժեքից բարձր՝ մենաշնորհային գնով իրացնելիս։Ֆինանսական ռենտա - ամրագրված վճարումների հաջորդական շարք, որն վճարվում է հավասար ժամանակահատվածումՏնտեսագիտական ռենտա - քանակ, որը վճարվում է օգտագործված ռեսուսների (արտադրություն գործոնների) դիմաց և գերազանցում է նվազագույն չափը և որը անհրաժեշտ է ռեսուրսներն աշխատանքային վիճակում պահելու համար։ Այսպիսի նվազագույն վճարում կարող է հանդիսանալ ռեսուրսների այլընտրանքային եկամտաբերությունը, այն օգտագործված ռեսուսների դիմաց վճար է, որը չի գերազանցում առաջարկի մեծությանը (արտադրության ծավալը)։Հողի ռենտա, հատուկ դեպք է տնտեսագիտական ռենտայում, քանի որ հողի առաջարկը (օրինակ կղզու համար) սահմանափակ է (ոչ առաձգական), և բարձրացնելով օգտագործման դիմաց հողի արժեքի վճարը դրանից չի փոխվի առաջարկը (թողարկման ծավալը)։Մեռած ռենտա - վարձակալական վճար, որը վճարվում է չօգտագործված գույքի, սեփականության, անշարժ գույքի դիմաց։


== Իրավագիտություն ==
Պայմանագրային ռենտա - քաղաքացիական պայմանագիր
Մշտական ռենտա
Կյանքի ռենտա


== Այլ ==
Պետություն–ռանտյե
Ռանտյե -մարդիկ, որոնք ապրում են վարձով
Եկամտաբերություն - հարաբերական չափ տնտեսական արդյունավետության մասին
Ռենտավճար
Սիվիլիթաս

«Սիվիլիթաս», հիմնադրամ, կոչված է աջակցելու Հայաստանի պետականության ամրապնդմանը և ժողովրդի բարօրությանն ուղղված ջանքերին։ Սիվիլիթաս հիմնադրամը նպաստում է Հայաստանի քաղաքացիների իրավունքների ու պարտականությունների լիարժեք դրսևորմանը՝ խթանելով նորարար գաղափարներ և նախաձեռնություններ, ինչպես նաև ստեղծելով դրանք կյանքի կոչող մեխանիզմներ ու հաստատություններ, կամ՝ աջակցելով գործողներին։


== Անվանումը ==
Առաջնորդվելով լատինական «սիվիլիթաս» գաղափարով, որ նշանակում է «քաղաքացու պատասխանատվությունը հասարակության առաջ», Հիմնադրամը խրախուսում է յուրաքանչյուր անհատի սեփական ներուժը լիարժեք կիրառելու իրավունքը, ինչպես նաև յուրաքանչյուր քաղաքացու պատասխանատվությունը՝ ունենալու իր ուրույն ներդրումը գործուն և բարգավաճ ժողովրդավարության կայացման գործում։


== Գործունեություն ==
Սիվիլիթաս հիմնադրամը նպաստում է հասարակության կողմից միջազգային և տարածաշրջանային զարգացումների լայն ընկալմանը և աջակցում է Կովկասում ու դրա սահմաններից դուրս խաղաղության ու անվտանգության ապահովմանը՝ առաջնորդվելով մշակութային, կրթական և քաղաքական երկխոսության հետևողական, բաց և անաչառ քննարկման սկզբունքներով։ Սիվիլիթաս հիմնադրամն ընդգծում է Հայաստանի դերն ու հնարավոր ուղիները համաշխարհային և տարածաշրջանային գործընթացներում, անդրադառնում է դրանց հնարավոր ներգործությանը Հայաստանի և տարածաշրջանի վրա։ Հիմնադրամը ներգրավում և խրախուսում է քաղաքացիներին՝ նպաստելով ժողովրդավարության խորացման, կայուն ու արդար զարգացման ուղղությամբ արդեն իսկ ձեռնարկված աշխատանքների կատարելագործմանը։
Սիվիլիթաս հիմնադրամը համախմբում է ներքին, համահայկական և միջազգային միջոցները՝ Հայաստանում նշանակալի ծրագրերի իրականացման գործընթացին նպաստելու համար։
Սիվիլիթաս հիմնադրամը հիմնադրվել է Վարդան Օսկանյանի կողմից, տնօրենն է Սալբի Ղազարյանը։
Հիմնադրամի ծրագրերից է ՍիվիլՆեթ առցանց հեռուստաալիքը, որը ներկայացնում է ինչպես հայաստանյան, այնպես էլ Ստամբուլում տեղի ունեցող իրադարձությունները, այդ թվում՝ հայ համայնքին, մշակութային կյանքին, հասարակական կազմակերպություններին, ինչպես նաև պաշտոնական և միջազգային շրջանակներին առնչվող թեմաները։


== Արտաքին հղումներ ==
Սիվիլիթաս հիմնադրամի պաշտոնական կայքը
Սարի Սուրբ Նշան

Սարի Սուրբ Նշան, սրբավայր-ուխտատեղի։ Գտնվում է Գողթն գավառում` Մեսրոպավան գյուղից 7-8 կմ դեպի արևելք։ Կառուցվել է ծովի մակարդակից 3000 մ բարձրության վրա, Կապուտջուղ լեռան հարավային լանջի լեռնագագաթին։ Միանավ և փոքրածավալ մատուռ է, որի պատերում պահպանվել են 12-17-րդ  դարի մի քանի խաչքարեր։ Ուխտատեղին եղել է դժվարմատչելի և բարձրլեռնային, մեծ նշանակություն է ունեցել ս. Նշանի տոնակատարության նշման համար Մեսրոպավան, Փառակա, Գողթն, Բիստ և մոտակա այլ գյուղերի բնակչության համար։


== Ծանոթագրություններ ==
Նովայա Սլոբոդա (այլ կիրառումներ)

Նովայա Սլոբոդա, կարող է վերաբերել՝


== Ուկրաինայի բնակավայրեր ==
Նովայա Սլոբոդա - գյուղ, Ուկրաինայի Չեռնովցիի մարզի Սոկիրյանիի շրջանում
Նովայա Սլոբոդա - գյուղ, Ուկրաինայի Սումիի մարզի Պուտիվիլի շրջանում


== Ռուսաստանի բնակավայրեր ==
Նովայա Սլոբոդա - գյուղ Ռուսաստանի Մարի Էլ հանրապետության Գորնոմարիյսկի շրջանի կազմում։
Նովայա Սլոբոդա - գյուղ Ռուսաստանի Մոսկվայի մարզի Շչոլկովսկի շրջանի կազմում։
Նովայա Սլոբոդա - գյուղ Ռուսաստանի Սմոլենսկի մարզի Գագարինսկի շրջանի կազմում։
Նովայա Սլոբոդա - գյուղ Ռուսաստանի Սմոլենսկի մարզի Սմոլենսկի շրջանի կազմում։
Օստրով (գյուղ, Տուգուլիմսկի քաղաքային օկրուգ)

Անվան այլ կիրառումների համար տե՛ս՝ ՕստրովՕստրով (ռուս.՝ Остров), գյուղ Ռուսաստանի Սվերդլովսկի մարզի Տուգուլիմսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կովժա (Վիգի վտակ)

Անվան այլ կիրառումների համար տե՛ս՝ Կովժա (այլ կիրառումներ)Կովժա (ռուս.՝ Ковжа), գետ Ռուսաստանում, հոսում է Կարելական ինքնավար հանրապետությունում և Մեդվեժեգորսկի շրջանում։ Գետաբերանը տեղակայված է Վերին Վիգ գետի աջ ափին՝ 72 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Վիգ լիճ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001212102000005288
Հիդրոլոգիական ուսումնասիրությունների կոդը - 102000528
Ավազանի կոդը - 02.02.00.012
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալամիլյո (քաղաք)

Ալամիլյո  (իսպ.՝ Alamillo), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Վալյե դե Ալկուդիա շրջանի կազմի մեջ։ Տարածքը՝ 67,63 կմ2։ Բնակչությունը՝ 535 (2010 թվականին)։ Հեռավորությունը վարչական կենտրոնից՝ 110 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
http://www.dipucr.es/alamillo/historia.htm Archived 2005-02-18 at the Wayback Machine.
http://alamillo.org
Բելեն (այլ կիրառումներ)

Բելեն, կարող է վերաբերել՝

Բելեն - գյուղ Օսմանյան կայսրությունում, Տրապիզոնի վիլայեթի Օրդուի գավառում
Բելեն - գյուղ Օսմանյան կայսրությունում, Տրապիզոնի վիլայեթի Ջանիկի գավառում
Բելեն - համայնք Բրազիլիայում՝ Ալագոաս նահանգի կազմում
Բելեն - բնակավայր Ուրուգվայի հարավարևելյան մասում, Սալտո դեպարտամենտում
Բելեն - համայնք Բրազիլիայում՝ Պարաիբա նահանգի կազմում
Բելեն - դեպարտամենտ Արգենտինայում, Կատամարկա պրովինցիայի կազմում